钦定古今图书集成/明伦汇编/氏族典/第251卷 > 张瑶
## 钦定古今图书集成/明伦汇编/氏族典/第251卷 > 张瑶

按《明外史张瑶传》：“瑶，蓬莱人。天启五年进士，授开封
府推官。绝请寄，抑豪强。崇祯四年，行取入都，吏科宋
鸣梧力援宋玫为给事，而抑瑶，仅得府同知。瑶大怒，
疏摭玫行贿状。鸣梧极论之，遂谪河州判官，未赴旋
里。明年正月，李九成等逼登州，瑶率家众登陴拒守。
城陷，贼拥执之，大骂不屈，被杀。妻女四人并投井死。”